ਸੁਜਾਤਾ ਰਾਮਦੋਰਾਈ
ਸੁਜਾਤਾ ਰਾਮਦੋਰਾਈ (ਜਨਮ 1962) ਇੱਕ ਬੀਜਗਣਿਤ ਨੰਬਰ ਸਿਧਾਂਤਕਾਰ ਹੈ ਜੋ ਇਵਾਸਾਵਾ ਥਿਊਰੀ ਉੱਤੇ ਆਪਣੇ ਕੰਮ ਲਈ ਜਾਣੀ ਜਾਂਦੀ ਹੈ। ਉਹ ਬ੍ਰਿਟਿਸ਼ ਕੋਲੰਬੀਆ ਯੂਨੀਵਰਸਿਟੀ, ਕੈਨੇਡਾ ਵਿੱਚ ਗਣਿਤ ਦੀ ਪ੍ਰੋਫੈਸਰ ਅਤੇ ਕੈਨੇਡਾ ਰਿਸਰਚ ਚੇਅਰ ਹੈ। ਉਹ ਪਹਿਲਾਂ ਟਾਟਾ ਇੰਸਟੀਚਿਊਟ ਆਫ ਫੰਡਾਮੈਂਟਲ ਰਿਸਰਚ ਵਿੱਚ ਪ੍ਰੋਫੈਸਰ ਸੀ।

ਸਿੱਖਿਆ 
ਉਸਨੇ ਆਪਣੀ ਬੀ.ਐਸ.ਸੀ. 1982 ਵਿੱਚ ਸੇਂਟ ਜੋਸਫ਼ ਕਾਲਜ, ਬੰਗਲੌਰ ਅਤੇ ਫਿਰ ਉਸਨੇ ਐਮ.ਐਸ.ਸੀ. 1985 ਵਿੱਚ ਅੰਨਾਮਲਾਈ ਯੂਨੀਵਰਸਿਟੀ ਤੋਂ ਪੱਤਰ ਵਿਹਾਰ ਰਾਹੀਂ kitiਕੀਤੀ। ਇਸ ਤੋਂ ਬਾਅਦ ਉਹ ਟਾਟਾ ਇੰਸਟੀਚਿਊਟ ਆਫ ਫੰਡਾਮੈਂਟਲ ਰਿਸਰਚ ਵਿੱਚ ਪੀਐਚਡੀ ਲਈ ਗਈ ਅਤੇ 1992 ਵਿੱਚ ਰਮਨ ਪਰਿਮਾਲਾ ਦੀ ਨਿਗਰਾਨੀ ਹੇਠ ਪੀਐਚਡੀ ਕੀਤੀ1। ਉਸਦਾ ਖੋਜ ਨਿਬੰਧ "ਵਿੱਟ ਗਰੁੱਪਸ ਆਫ਼ ਰੀਅਲ ਸਰਫੇਸ ਐਂਡ ਰੀਅਲ ਜਿਓਮੈਟਰੀ" ਸੀ।

ਕੈਰੀਅਰ 
ਡਾ. ਸੁਜਾਤਾ ਰਾਮਦੋਰਾਏ ਨੇ ਸ਼ੁਰੂ ਵਿੱਚ ਚਤੁਰਭੁਜ ਰੂਪਾਂ ਦੇ ਬੀਜਗਣਿਤ ਸਿਧਾਂਤ ਅਤੇ ਅੰਡਾਕਾਰ ਵਕਰਾਂ ਦੀ ਗਣਿਤ ਦੀ ਜਿਓਮੈਟਰੀ ਦੇ ਖੇਤਰਾਂ ਵਿੱਚ ਕੰਮ ਕੀਤਾ। ਕੋਟਸ, ਫੁਕਾਇਆ, ਕਾਟੋ, ਅਤੇ ਵੈਂਜਾਕੋਬ ਦੇ ਨਾਲ ਮਿਲ ਕੇ ਉਸਨੇ ਇਵਾਸਾਵਾ ਸਿਧਾਂਤ ਦੇ ਮੁੱਖ ਅਨੁਮਾਨ ਦਾ ਇੱਕ ਗੈਰ-ਕਮਿਊਟੇਟਿਵ ਸੰਸਕਰਣ ਤਿਆਰ ਕੀਤਾ, ਜਿਸ ਉੱਤੇ ਇਸ ਮਹੱਤਵਪੂਰਨ ਵਿਸ਼ੇ ਦੀ ਬਹੁਤ ਬੁਨਿਆਦ ਅਧਾਰਤ ਹੈ। ਇਵਾਸਾਵਾ ਸਿਧਾਂਤ ਦੀ ਸ਼ੁਰੂਆਤ ਇੱਕ ਮਹਾਨ ਜਾਪਾਨੀ ਗਣਿਤ-ਸ਼ਾਸਤਰੀ ਕੇਨਕੀਚੀ ਇਵਾਸਾਵਾ ਦੇ ਕੰਮ ਤੋਂ ਹੋਈ ਹੈ।

ਉਹ ਇੰਡੀਅਨ ਇੰਸਟੀਚਿਊਟ ਆਫ਼ ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ, ਪੁਣੇ ਵਿਖੇ ਸਹਾਇਕ ਪ੍ਰੋਫ਼ੈਸਰ ਦੇ ਅਹੁਦੇ ਉੱਤੇ ਹੈ।

ਆਪਣੇ ਪਤੀ ਸ਼੍ਰੀਨਿਵਾਸਨ ਰਾਮਦੋਰਾਈ ਅਤੇ ਭਾਰਤੀ ਗਣਿਤ ਲੇਖਕ ਵੀ.ਐੱਸ. ਸ਼ਾਸਤਰੀ ਨਾਲ ਕੰਮ ਕਰਦੇ ਹੋਏ, ਸੁਜਾਤਾ ਰਾਮਦੌਰਾਈ ਨੇ 2017 ਦੇ ਅੰਤ ਵਿੱਚ ਚਿਤੂਰ, ਆਂਧਰਾ ਪ੍ਰਦੇਸ਼ ਵਿੱਚ ਰਾਮਾਨੁਜਨ ਮੈਥ ਪਾਰਕ ਦੀ ਕਲਪਨਾ ਕੀਤੀ ਅਤੇ ਅੰਸ਼ਕ ਤੌਰ 'ਤੇ ਫੰਡ ਦਿੱਤੇ। ਇਹ ਪਾਰਕ ਗਣਿਤ ਦੀ ਸਿੱਖਿਆ ਨੂੰ ਸਮਰਪਿਤ ਹੈ ਅਤੇ ਮਹਾਨ ਭਾਰਤੀ ਗਣਿਤ-ਸ਼ਾਸਤਰੀ ਸ਼੍ਰੀਨਿਵਾਸ ਰਾਮਾਨੁਜਨ (1887-1920) ਦੇ ਸਨਮਾਨ ਵਿਚ ਬਣਾਇਆ ਗਿਆ ਹੈ।

ਉਹ ਕਈ ਅੰਤਰਰਾਸ਼ਟਰੀ ਖੋਜ ਏਜੰਸੀਆਂ ਦੀ ਵਿਗਿਆਨਕ ਕਮੇਟੀ ਦੀ ਮੈਂਬਰ ਹੈ ਜਿਵੇਂ ਕਿ ਇੰਡੋ-ਫ੍ਰੈਂਚ ਸੈਂਟਰ ਫਾਰ ਪ੍ਰਮੋਸ਼ਨ ਆਫ ਐਡਵਾਂਸਡ ਰਿਸਰਚ, ਬੈਨਫ ਇੰਟਰਨੈਸ਼ਨਲ ਰਿਸਰਚ ਸਟੇਸ਼ਨ, ਇੰਟਰਨੈਸ਼ਨਲ ਸੈਂਟਰ ਫਾਰ ਪਿਊਰ ਐਂਡ ਅਪਲਾਈਡ ਮੈਥੇਮੈਟਿਕਸ। ਉਹ 2007 ਤੋਂ 2009 ਤੱਕ ਰਾਸ਼ਟਰੀ ਗਿਆਨ ਕਮਿਸ਼ਨ ਦੀ ਮੈਂਬਰ ਰਹੀ। ਉਹ ਵਰਤਮਾਨ ਵਿੱਚ 2009 ਤੋਂ ਪ੍ਰਧਾਨ ਮੰਤਰੀ ਦੀ ਵਿਗਿਆਨਕ ਸਲਾਹਕਾਰ ਕੌਂਸਲ ਦੀ ਮੈਂਬਰ ਹੈ ਅਤੇ ਨੈਸ਼ਨਲ ਇਨੋਵੇਸ਼ਨ ਕੌਂਸਲ ਦੀ ਮੈਂਬਰ ਵੀ ਹੈ। ਉਹ ਗੋਨਿਤ ਸੋਰਾ ਦੇ ਸਲਾਹਕਾਰ ਬੋਰਡ ਵਿੱਚ ਵੀ ਹੈ।

ਅਵਾਰਡ ਅਤੇ ਸਨਮਾਨ 
ਸੁਜਾਤਾ ਰਾਮਦੋਰਾਈ 2006 ਵਿੱਚ ਵੱਕਾਰੀ ICTP ਰਾਮਾਨੁਜਨ ਪੁਰਸਕਾਰ ਜਿੱਤਣ ਵਾਲੀ ਪਹਿਲੀ ਭਾਰਤੀ ਬਣੀ। ਉਸਨੂੰ 2004 ਵਿੱਚ ਭਾਰਤ ਸਰਕਾਰ ਦੁਆਰਾ ਵਿਗਿਆਨਕ ਖੇਤਰਾਂ ਵਿੱਚ ਸਭ ਤੋਂ ਉੱਚੇ ਸਨਮਾਨ ਸ਼ਾਂਤੀ ਸਵਰੂਪ ਭਟਨਾਗਰ ਅਵਾਰਡ ਨਾਲ ਵੀ ਸਨਮਾਨਿਤ ਕੀਤਾ ਗਿਆ ਸੀ। ਉਹ ਗਣਿਤ ਖੋਜ ਵਿੱਚ ਆਪਣੇ ਬੇਮਿਸਾਲ ਯੋਗਦਾਨ ਲਈ 2020 ਕ੍ਰੀਗਰ-ਨੈਲਸਨ ਪੁਰਸਕਾਰ ਦੀ ਪ੍ਰਾਪਤਕਰਤਾ ਵੀ ਹੈ। ਉਸ ਨੂੰ ਵਿਗਿਆਨ ਅਤੇ ਇੰਜੀਨੀਅਰਿੰਗ ਦੇ ਖੇਤਰ ਵਿੱਚ 2023 ਲਈ ਭਾਰਤ ਸਰਕਾਰ ਦੁਆਰਾ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਹੈ।

ਸੰਪਾਦਕੀ ਸਥਿਤੀ 
 ਮੈਨੇਜਿੰਗ ਐਡੀਟਰ, <i id="mwTQ">ਇੰਟਰਨੈਸ਼ਨਲ ਜਰਨਲ ਆਫ਼ ਨੰਬਰ ਥਿਊਰੀ</i> ( <i id="mwTg">IJNT</i> )
 ਸੰਪਾਦਕ, ਰਾਮਾਨੁਜਨ ਮੈਥੇਮੈਟੀਕਲ ਸੋਸਾਇਟੀ ( JRMS ) ਦਾ ਜਰਨਲ 
 ਐਸੋਸੀਏਟ ਸੰਪਾਦਕ, ਐਕਸਪੋਜ਼ੀਸ਼ਨਸ ਮੈਥੇਮੇਟਿਕਾ

ਹਵਾਲੇ

21ਵੀ ਸਦੀ ਦੀਆਂ ਭਾਰਤੀ ਲੇਖਿਕਾਵਾਂ
20ਵੀਂ ਸਦੀ ਦੀਆਂ ਭਾਰਤੀ ਲੇਖਿਕਾਵਾਂ
ਜਨਮ 1962
ਜ਼ਿੰਦਾ ਲੋਕ